ΚΑΝΟΝΙΣΜΟΣ (ΕΟΚ) αριθ. 1346/90 ΤΟΥ ΣΥΜΒΟΥΛΙΟΥ

της 14ης Μαΐου 1990

για την καθιέρωση ενισχύσεως υπέρ των μικρών παραγωγών ορισμένων

αροτραίων καλλιεργειών

ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η μείωση της στήριξης που χορηγείται στις αγορές των περισσότερων γεωργικών προϊόντων, και ιδίως η καθιέρωση των σταθεροποιητών είχαν σημαντικές συνέπειες στα εισοδήματα των μικρών παραγωγών αροτραίων καλλιεργειών 7 ότι, σύμφωνα με την ανακοίνωση της Επιτροπής σχετικά με την αγροτική ανάπτυξη, είναι σκόπιμο να θεσπιστούν μέτρα που να περιορίζουν τις εν λόγω επιπτώσεις και να καλύπτουν ευρύτερο πεδίο από την απλή χορήγηση ενίσχυσης στους μικρούς παραγωγούς σιτηρών που καθιερώθηκε για να μειωθούν οι επιπτώσεις των εισφορών συνυπευθυνότητας 7

ότι, για να επιτευχθούν οι προαναφερόμενοι στόχοι, είναι σκόπιμο να προβλεφθεί η χορήγηση ενίσχυσης ανά εκτάριο, για να αντισταθμισθεί η απώλεια εισοδήματος, στους παραγωγούς των προϊόντων που αναφέρονται στο άρθρο 1 στοιχεία α) και β) του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (4), όπως τροποποιήθηκε τελευταία από τον κανονισμό (ΕΟΚ) αριθ. . . /90 (5), των προϊόντων που αναφέρονται στο άρθρο 1 του κανονισμού (ΕΟΚ) αριθ. 1431/82 του Συμβουλίου της 18ης Μαΐου 1982 που προβλέπει ειδικά μέτρα για τα πίσα, τα κουκιά, τα φούλια και τα γλυκά λούπινα (6), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (7), καθώς και ορισμένων προϊόντων που αναφέρονται στο άρθρο 1 παράγραφος 2 του κανονισμού αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (8), όπως τροποποιήθηκε τελευταία από τον κανονισμό (ΕΟΚ) αριθ. 1225/89 (9) 7

ότι, για να εφαρμοσθεί το προαναφερόμενο καθεστώς ενίσχυσης και να επιτευχθούν οι στόχοι του, θα πρέπει να ορισθούν οι δικαιούχοι βάσει της διαρθρωτικής πραγματικότητας της Κοινότητας και λαμβάνοντας υπόψη τις ειδικές διατάξεις που προβλέπονται ήδη στον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (10), όπως τροποποιήθηκε τελευταία από τον κανονισμό (ΕΟΚ) αριθ. 752/90 (11) 7

ότι το καθεστώς που προβλέπεται από τον κανονισμού (ΕΟΚ) αριθ. 2727/75 υπέρ των μικρών παραγωγών σιτηρών αποτελεί εναλλακτική λύση, κατ' επιλογή των κρατών μελών, του καθεστώτος που προβλέπεται από τον παρόντα κανονισμό 7 ότι θα πρέπει να αποφευχθεί η σώρευση των ευεργετημάτων που προκύπτουν από αυτά τα δύο καθεστώτα 7

ότι το Συμβούλιο θα αποφασίσει, πριν από τις 31 Μαρτίου 1992 και βάσει έκθεσης της Επιτροπής για τη λειτουργία του παρόντος καθεστώτος ενίσχυσης, τις ρυθμίσεις που πρέπει να εφαρμοσθούν από την περίοδο εμπορίας 1992/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Καθιερώνεται άμεση ενίσχυση υπέρ των μικρών παραγωγών των προϊόντων που αναφέρονται στο άρθρο 1 στοιχεία α) και β) του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1431/82, καθώς και των προϊόντων που υπάγονται στους κωδικούς ΣΟ 1201 00 90, 1205 00 90 και 1206 00 90 που αναφέρονται στο άρθρο 1 παράγραφος 2 του κανονισμού αριθ. 136/66/ΕΟΚ.

2. Το ποσό της ενίσχυσης καθορίζεται ανά εκτάριο σπαρθείσας έκτασης στην οποία έχει ήδη γίνει συγκομιδή σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης. Η ενίσχυση μπορεί να διαφοροποιηθεί ανάλογα με τις ζώνες παραγωγής.

3. Το ποσό της ενίσχυσης που καταβάλλεται σε κάθε δικαιούχο υπολογίζεται ανάλογα με την καλλιεργούμενη έκταση. Ωστόσο, η ενίσχυση περιορίζεται σε 10 εκτάρια ανά κάτοχο γεωργική εκμετάλλευσης.

Άρθρο 2

1. Ως μικρός παραγωγός νοείται κάθε κάτοχος γεωργικής εκμετάλλευσης:

- του οποίου η χρησιμοποιούμενη γεωργική έκταση δεν υπερβαίνει 20 εκτάρια, συμπεριλαμβανομένων των εκτάσεων που αποτελούν αντικείμενο παύσης καλλιέργειας στα πλαίσια του κανονισμού (ΕΟΚ) αριθ. 797/85,

- του οποίου η παραγωγή των προϊόντων που αναφέρονται στο άρθρο 1 αποτελεί την κύρια πηγή γεωργικού εισοδήματος,

- ο οποίος ασκεί γεωργική δραστηριότητα σαν κύρια απασχόληση ή που πληροί τους όρους που αναφέρονται στο άρθρο 2 παράγραφος 1 στοιχείο α) του κανονισμού (ΕΟΚ) αριθ. 797/85.

2. Οι κάτοχοι γεωργικών εκμεταλλεύσεων των οποίων η χρησιμοποιούμενη γεωργική έκταση είναι μικρότερη του ενός εκταρίου, εξαιρούνται της ενισχύσεως.

Ωστόσο, τα κράτη μέλη των οποίων οι εκμεταλλεύσεις έχουν μέση έκταση κατώτερη από τον κοινοτικό μέσο όρο μπορούν να καθορίσουν το όριο που αναφέρεται ανωτέρω σε 0,5 εκτάρια.

Άρθρο 3

Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 ή σύμφωνα με τις αντίστοιχες διαδικασίες που προβλέπονται στους κανονισμούς αριθ. 136/66/ΕΟΚ και (ΕΟΚ) αριθ. 1431/82. Στα πλαίσια αυτά, η Επιτροπή προβλέπει, ιδίως, τη δυνατότητα για τα κράτη μέλη να αποκλείουν από τον υπολογισμό του κριτηρίου της επιφάνειας τις εκτάσεις που βρισκονται σε αγρανάπαυση στις περιοχές που η αγρανάπαυση ανήκει κανονικά στο σύστημα αμειψισποράς και στις περιπτώσεις που οι παραγωγοί δεν επωφελούνται από την απόσυρση των γαιών στα πλαίσια του κανονισμού (ΕΟΚ) αριθ. 797/85.

Άρθρο 4

1. Το καθεστώς ενίσχυσης που προβλέπεται στον παρόντα κανονισμό εφαρμόζεται από την περίοδο εμπορίας 1990/91. Δεν εφαρμόζεται στα κράτη μέλη που αποφασίζουν να εφαρμόσουν το καθεστώς που προβλέπεται στο άρθρο 4 παράγραφος 1 δεύτερο εδάφιο πρώτη περίπτωση του κανονισμού (ΕΟΚ) αριθ. 2727/75.

Τα κράτη μέλη ενημερώνουν την Επιτροπή, το αργότερο στις 31 Μαΐου 1990, για το καθεστώς που προτίθενται να εφαρμόσουν.

2. Το Συμβούλιο, σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης και βάσει έκθεσης της Επιτροπής για τη λειτουργία του καθεστώτος ενίσχυσης που προβλέπεται στον παρόντα κανονισμό, αποφασίζει, πριν από τις 31 Μαρτίου 1992, τις ρυθμίσεις που πρέπει να εφαρμοσθούν από την περίοδο εμπορίας 1992/93.

Άρθρο 5

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαΐου 1990.

Για το Συμβούλιο

Ο Πρόεδρος

D. J. O'MALLEY

(1) ΕΕ αριθ. C 49 της 28. 2. 1990, σ. 10.

(2) ΕΕ αριθ. C 96 της 17. 4. 1990.

(3) ΕΕ αριθ. C 112 της 7. 5. 1990, σ. 34.

(4) ΕΕ αριθ. L 281 της 1. 11. 1975, σ. 1.

(5) Βλέπε σελίδα 1 της παρούσας Επίσημης Εφημερίδας.

(6) ΕΕ αριθ. L 162 της 12. 6. 1982, σ. 28.

(7) ΕΕ αριθ. L 110 της 29. 4. 1988, σ. 16.

(8) ΕΕ αριθ. 172 της 30. 9. 1966, σ. 3025/66.

(9) ΕΕ αριθ. L 128 της 11. 5. 1989, σ. 15.

(10) ΕΕ αριθ. L 93 της 30. 3. 1985, σ. 1.

(11) ΕΕ αριθ. L 83 της 30. 3. 1990, σ. 1.